K-W-L
Téma: Informačná spoločnosť – bezpečnosť a riziká, 7. - 8. ročník ZŠ
Uvedenú K-W-L tabuľku využijeme pri výučbe témy Bezpečnosť, konkrétne Bezpečné heslo. Na začiatku oboznámime žiakov s názvom témy: Bezpečné heslo a požiadame ich, aby do pripravenej tabuľky napísali všetko, čo o tejto téme vedia. Necháme žiakom priestor na vyplnenie tabuľky a potom spoločne zhrnieme odpovede žiakov v stĺpci „viem“. Počas tejto diskusie si žiaci priebežne zapisujú otázky do stĺpca „chcem vedieť“. Žiaci odložia tabuľku. Po prebraní témy sa k nej znova vrátia a vyplnia posledný stĺpec „naučil som sa“. Žiaci by si mali uvedomiť, či sa dozvedeli všetko, čo na začiatku chceli vedieť.
Priebežne sledujeme odpovede žiakov (ak je možné, môžeme si ich aj zaznamenať). Žiacke odpovede nám poskytujú spätnú väzbu o našej intervencii. Tieto zistenie využijeme pri plánovaní ďalších pedagogických intervencií.
Poznámka: modrý text je ukážka vyplnenia žiakom
	Meno žiaka: 
	
	Trieda:
	
	Dátum:
	

	Téma: Bezpečné heslo

	Viem
	Chcem vedieť
	Naučil som sa

	Heslo by malo byť bezpečné
Heslo by malo byť dlhé
Musí obsahovať iné znaky
	Ako vytvoriť bezpečné heslo
Ako si ho zapamätať
Aké dlhé to heslo musí byť
	Heslo by nemalo obsahovať existujúce slová
Heslo by nemalo obsahovať osobné údaje
Heslo sa dá pamätať ako začiatočné písmená slov vo vete
Heslo by malo mať aspoň 12 znakov
Nemali by sme používať rovnaké heslo pre rôzne stránky
V hesle by mali byť veľké aj malé písmená, čísla a ešte nejaké iné znaky




